Ոստան (հանդես)

Ոստան (հանդես), գրականության, արվեստի և գիտության եռամսյա, վերջում՝ կիսամսյա հանդես։ Լույս է տեսել 1911—1912, 1919-1922 թվականներին, Կոստանդնուպոլսում։ Հիմնադիր-խմբագիրներ՝ Մ․ Շամտանճյան, Տ․ Չոկյուրյան։ Տպագրել է Երուխանի, Զ․ Եսայանի, Երվանդ Օտյանի, Հ․ Մնձուրու, Հ․ Օշականի և ուրիշների գործերը, թարգմանաբար ներկայացրել օտար հեղինակներին։ Լեզվաբանական, հոգեբանական, պատմագիտական հոդվածների հեղինակներ են Հրաչյա Աճառյանը, Հ․ Սիրունին, Ե․ Տեմիրճիպաշյանը և այլք։ «Տեղեկությանց բաժին» ծանոթացրել է հայ և համաշխարհային գրականության ընթացքին։ Գրախոսականներ է տպագրել հայ գրողների և բանասերների ստեղծագործությունների վերաբերյալ։ Ներկայացրել է հայ ժողովրդական երգն ու հայ գաղթավայրերի մշակութային կյանքը, արվեստի հայ երախտավորներին։

Օսմանյան կայսրության հայկական հանդեսներ
Հայկական գրական պարբերականներ
Հայկական գիտական պարբերականներ